སློབ་མ་ཆུང་ཆུང་དེ་ད་དུང་ཡང་དེ་སྔོན་བྱེའུ་ཆུང་འཕུར་སའི་སྤང་ཁུག་དེ་གར་སྡོད་ཅིང་།སྔར་བཞིན་ཡིད་འོང་གི་མིག་ཟུང་མཆི་མས་བྲན་ཞིང་འདུགསྐྱོ་བ་མ་གནངཀ་ལ་པིང་ཀ་ན་རེ།སྐྱོ་བ་མ་གནང་དང་།མི་རིང་བར་ཁྱེད་ལ་རྒྱ་སེ་དམར་པོ་ཞིག་འཐོབ་ཡོང་།ཕྱི་རོལ་ཡུལ་གྱི་ཟླ་འོད་འོག་གི་རོལ་དབྱངས་དང་བསྡེབས་ནས།ངས་ཁྱེད་ལ་རྒྱ་སེ་རྐང་གཅིག་གཟུག་ཅིང་།ངའི་སྙིང་ཁྲག་གིས་དེ་ལ་ཁ་དོག་བྱུག་ཆོགངས་རང་སྲོག་འདོར་བའི་དོད་དུ།ངས་ཁྱེད་ལ་ཞུ་སྙིང་འདོད་པ་ནི།འབྱུང་འགྱུར་ཁྱེད་རང་ཞེ་ཡོད་ཁྲེལ་ལྡན་གྱི་མཛའ་བོ་ཞིག་བྱའམ།རྒྱུ་མཚན།ཁོ་མོར་བློ་གྲོས་ཇི་འདྲ་མངའ་ཡང་།བརྩེ་དུངས་ནི་མཚན་ཉིད་རིག་པ་ལས་ཀྱང་ཆེས་བླ་ན་འཕགས་པའི་བློ་གྲོས་ཀྱིས་ཕྱུག་ཅིང་།ཁོ་བོར་ཟིལ་ཤུགས་ཇི་འདྲ་ཆེ་རུང་།བརྩེ་དུངས་ནི་དབང་ཤེད་གང་ལས་ཀྱང་ཆེས་ཟད་དུ་མེད་པའི་ཟིལ་ཤུགས་ཀྱིས་བརྟས་ཨང་།ཁོའི་ལུས་ཁམས་དམར་ལམ་ལམ་གྱི་མེ་ཕུང་འདྲ་ཞིང་།ཁོའི་གཤོག་པ་དམར་ལྷབ་ལྷུབ་ཀྱི་མེ་ལྕེ་འདྲ།ཁོའི་མཆུ་སྒྲོས་སྦྲང་རྩི་ལྟར་མངར་ཞིང་།ཁོའི་དབུགས་རླངས་སྤོས་དུད་དང་མཚུངས